Nou curs formatiu per a la Policia Local de Burjassot
2025-07-24

Els components de la plantilla de la Policia Local de Burjassot, dirigida pel regidor Manuel Pérez Menero, han desenvolupat en aquests dies un nou curs formatiu, en aquest cas, relacionat amb l’especejament i manteniment de la pistola Walther P99.

L’objectiu del curs ha sigut impartir els coneixements necessaris per a formar-se en l’especejament i posterior muntatge de la citada arma, per a poder fer un correcte i adequat manteniment de la mateixa.

Les sessions impartides han sigut teòriques i pràctiques i s’han adaptat als torns dels agents participants que han pogut realitzar el curs, tant en horari de matí com de vesprada, per a no interferir en el desenvolupament habitual del seu treball.